stanford-oval/wikipedia huggingface dataset:
เปรมสุดา สันติวัฒนา

| เปรมสุดา สันติวัฒนา |
| --- | --- |
เกิด: เปรมสุดา สันติวัฒนา 3 ธันวาคม พ.ศ. 2523 (44 ปี) สมุทรปราการ ประเทศไทย
ชื่ออื่น: ปุ้ม
การศึกษา: โรงเรียนสตรีสมุทรปราการ   คณะศิลปศาสตร์และวิทยาศาสตร์ มหาวิทยาลัยเกษตรศาสตร์   คณะนิเทศศาสตร์ จุฬาลงกรณ์มหาวิทยาลัย
อาชีพ: ผู้ประกาศข่าว พิธีกร นักแสดง
ตัวแทน: ช่อง 7HD
ผลงานเด่น: ฝนฟ้าอากาศ   เด็ดข่าวเด่น   สนามข่าว 7 สี ข่าวเย็นประเด็นร้อน   กิ๊กดู๋ สงครามเพลงเงินล้าน (กรรมการ)
เปรมสุดา สันติวัฒนา (เกิดวันที่ 3 ธันวาคม พ.ศ. 2523) เป็นผู้ประกาศข่าว พิธีกร และนักแสดงหญิงชาวไทย ในสังกัดช่อง 7HD มีชื่อเสียงในฐานะผู้ประกาศข่าวพยากรณ์อากาศที่ชื่อ ฝนฟ้าอากาศ
ประวัติ

เปรมสุดา สันติวัฒนา ชื่อเล่น ปุ้ม เกิดเมื่อวันที่ 3 ธันวาคม พ.ศ. 2523 โดยเกิดที่จังหวัดสมุทรปราการ จบการศึกษาระดับมัธยมศึกษา ที่โรงเรียนสตรีสมุทรปราการ, ระดับปริญญาตรี คณะศิลปศาสตร์และวิทยาศาสตร์ มหาวิทยาลัยเกษตรศาสตร์ และระดับปริญญาโท คณะนิเทศศาสตร์ จุฬาลงกรณ์มหาวิทยาลัย โดยก่อนหน้าที่จะเข้าสู่วงการบันเทิง เปรมสุดาเคยทำงานประชาสัมพันธ์ ของบริษัท โตโยต้า มอเตอร์ ประเทศไทย จำกัด ก่อนที่จะเข้ามาสมัครเป็นผู้ประกาศข่าวของช่อง 7 สี และเป็นผู้ประกาศข่าวของทางช่องมาจนถึงปัจจุบัน โดยมีผลงานต่าง ๆ มากมาย เช่น เด็ดข่าวเด่น / ข่าวภาคค่ำ (เสาร์-อาทิตย์) / ผู้ประกาศข่าวฝนฟ้าอากาศ และการถูกทาบทามให้เป็นกรรมการรับเชิญในรายการ กิ๊กดู๋ สงครามเพลงเงินล้าน (แทนต้นหอม ศกุนตลา เทียนไพโรจน์ ในบางเทป)
ชีวิตส่วนตัว

เปรมสุดา สมรสกับ พิชัย ศรีสันติสุข ชื่อเล่น อร มีบุตรธิดา 2 คน
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
| พ> ศ. | เรื่อง | บทบาท |
| --- | --- | --- |
| 2556 | คุณแม่เฉพาะหน้าคุณย่าเฉพาะกิจ | นักข่าว (รับเชิญ) |
| 2557 | พราว (ละครโทรทัศน์) | นักข่าว (รับเชิญ) |
| 2560 | มือปราบเจ้าหัวใจ (ละครชุด)  ภารกิจรัก | บ.ก. อุมา |
| 2564 | ตุ๊กตา | อุบะ (รับเชิญ) |
| 2566 | ลมพัดผ่านดาว | ตะริว (รับเชิญ) |
ผลงาน > พิธีกร

ปัจจุบัน
สนามข่าว 7 สี ร่วมกับ กฤษฎา นวลมี และ เหมือนฝัน ประสานพานิช ทุกวันจันทร์-วันศุกร์ เวลา 07:30 - 09:05 น. ทางช่อง 7HD
สนามข่าวเสาร์-อาทิตย์ (เฉพาะกิจ)
พิธีกรรายการ เที่ยงบันเทิงสด  ทุกวันจันทร์-วันศุกร์ เวลา 12:15 น. - 12:30 น. ทางช่อง 7HD ร่วมกับ นิวหนวด (ธนิศ แก้วนาค) และ ปภาดา กลิ่นสุมาลย์
ผู้ประกาศข่าวรายการ  ข่าวเย็นประเด็นร้อน ทุกวันจันทร์ - วันศุกร์ เวลา 16.00 - 17:30 น. ทางช่อง 7HD ร่วมกับ ทิน โชคกมลกิจ และ จีรนันท์ เขตพงศ์ (ผลิตโดย เทโร เอ็นเตอร์เทนเม้นท์) (19 กันยายน 2565 - ปัจจุบัน)
อดีต
ข่าวภาคค่ำ ช่วง ฝนฟ้าอากาศ ทุกวันจันทร์-วันพุธ เวลา 19:45 น. - 20:20 น ทางช่อง 7HD
ห้องข่าว 7 สี ร่วมกับ อนุวัต เฟื่องทองแดง และเหมือนฝัน ประสานพานิช
สนามข่าว 7 สี ช่วงสนามข่าวบันเทิง ร่วมกับ เสนาหอย (เกียรติศักดิ์ อุดมนาค)
เคลียร์ข่าวชัด (เฉพาะกิจ)
คู่ซ่าพาแซ่บ ร่วมกับ อนุวัต เฟื่องทองแดง
กำแพงวัดกึ๋น Block Out ร่วมกับ ณัฏฐพงษ์ ชาติพงศ์
รายการพิเศษ 7HD LIVE ส่งสุขวันเด็ก 2021 "ปีนี้อยู่บ้านไม่เหงา...เพราะมีเราเป็นเพื่อน" คู่กับ อนุวัต เฟื่องทองแดง
สะกิดบันเทิง
พิธีกรรายการ เรื่องมันเป็นแบบนี้ ทางช่อง 7HD ร่วมกับ พิสิทธิ์ กีรติการกุล และกันตพงศ์ บำรุงรักษ์
รางวัล

รางวัลพิฆเนศวร ครั้งที่ 2 ประจำปี 2556 สาขาผู้รายงานข่าวดีเด่นหญิง
รางวัลนาฏราช ครั้งที่ 15 ประจำปี 2567 สาขา ผู้ประกาศข่าวหญิงยอดเยี่ยม
แหล่งข้อมูลอื่น

เปรมสุดา สันติวัฒนา ที่เฟซบุ๊ก
เปรมสุดา สันติวัฒนา ที่อินสตาแกรม
จังหวัดยะลาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

การเลือกตั้งสมาชิกสภาผู้แทนราษฎรจังหวัดยะลา พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเพิ่มจากการเลือกตั้งครั้งก่อนเมื่อเดือนกันยายน พ.ศ. 2535 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ผลการเลือกตั้งแบบแบ่งเขต > เขตเลือกตั้งที่ 1

เขตการเลือกตั้งที่ 1 ประกอบไปด้วยจังหวัดยะลาทั้งจังหวัด
| ผลการเลือกตั้งสมาชิกสภาผู้แทนราษฎร เขต 1 จังหวัดยะลา> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดยะลา> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดยะลา> ผู้สมัคร | ผลการเลือกตั้งสมาชิกสภาผู้แทนราษฎร เขต 1 จังหวัดยะลา> คะแนนเสียง | ผลการเลือกตั้งสมาชิกสภาผู้แทนราษฎร เขต 1 จังหวัดยะลา> % | ผลการเลือกตั้งสมาชิกสภาผู้แทนราษฎร เขต 1 จังหวัดยะลา> ± |
| --- | --- | --- | --- | --- | --- |
|  | ความหวังใหม่  | วันมูหะมัดนอร์ มะทา (1)* | 81,037 |  |  |
|  | ประชาธิปัตย์   | ประเสริฐ พงษ์สุวรรณศิริ (5) | 71,685 |  |  |
|  | ความหวังใหม่  | บูราฮานูดิน อุเซ็ง (3) | 68,446 |  |  |
|  | ความหวังใหม่  | ไพศาล ยิ่งสมาน (2)* | 67,540 |  |  |
|  | ประชาธิปัตย์   | สัมฤทธิ์ สะแต (4) | 60,475 |  |  |
|  | ประชาธิปัตย์   | รอสะลี มูซอ (6) | 47,360 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: ความหวังใหม่  รักษาที่นั่ง
: ประชาธิปัตย์   ชนะที่นั่ง (เขตเลือกตั้งใหม่)
: ความหวังใหม่  รักษาที่นั่ง
ดูเพิ่ม

จังหวัดยะลาในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
จังหวัดยะลาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
อำเภอมัญจาคีรี

| อำเภอมัญจาคีรี |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Mancha Khiri
คำขวัญ: มัญจาคีรีนามเมืองเก่า บึงกุดเค้าคู่เมืองบ้าน นมัสการหลวงปู่โสหลวงปู่ผาง ตลาดกลาง ที่นอนหมอน แสนออนซอนดอนเต่า งามลำเนาเขาภูเม็ง เล็งชมกล้วยไม้ป่าบาน  โบราณสถานโนนศิลาเลข สิมชั้นเอกวัดสระทอง น้ำตกเนืองนองห้วยเข ผ้าฝ้ายผ้าไหมสุดเก๋หนองหญ้าปล้อง เกียรติก้องเหรียญเงินยกน้ำหนักโอลิมปิก
แผนที่จังหวัดขอนแก่น เน้นอำเภอมัญจาคีรี
พิกัด: 16°7′36″N 102°32′32″E﻿ / ﻿16.12667°N 102.54222°E﻿ / 16.12667; 102.54222
ประเทศ:  ไทย
จังหวัด: ขอนแก่น
พื้นที่
 • ทั้งหมด: 735.825 ตร.กม. (284.104 ตร.ไมล์)
ประชากร (2565)
 • ทั้งหมด: 69,768 คน
 • ความหนาแน่น: 94.81 คน/ตร.กม. (245.6 คน/ตร.ไมล์)
รหัสไปรษณีย์ : 40160
รหัสภูมิศาสตร์: 4017
ที่ตั้งที่ว่าการ: ที่ว่าการอำเภอมัญจาคีรี ถนนกลางเมือง ตำบลกุดเค้า อำเภอมัญจาคีรี จังหวัดขอนแก่น 40160
 ส่วนหนึ่งของสารานุกรมประเทศไทย
มัญจาคีรี เป็นอำเภอหนึ่งของจังหวัดขอนแก่น ตั้งที่ว่าการอำเภอที่ตำบลกุดเค้า
ที่ตั้งและอาณาเขต

อำเภอมัญจาคีรีมีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอบ้านแท่น (จังหวัดชัยภูมิ) อำเภอหนองเรือ อำเภอบ้านฝาง และอำเภอพระยืน
ทิศตะวันออก ติดต่อกับอำเภอพระยืน อำเภอบ้านแฮด และอำเภอบ้านไผ่
ทิศใต้ ติดต่อกับอำเภอชนบทและอำเภอโคกโพธิ์ไชย
ทิศตะวันตก ติดต่อกับอำเภอแก้งคร้อและอำเภอบ้านแท่น (จังหวัดชัยภูมิ)
ประวัติ

อำเภอมัญจาคีรี เดิมตั้งที่ว่าการอำเภออยู่ที่บ้านหัวนา ตำบลจระเข้ อำเภอหนองเรือ จังหวัดขอนแก่น โดย ณ ที่นั้นมีภูเขาชื่อ "เม็ง" ซึ่งราชบัณฑิตยสถานสันนิษฐานว่าเพี้ยนมาจากคำ "มญฺจ" ในภาษาบาลี อันแปลว่า "เตียง" หรือ "แท่น" อำเภอนั้นจึงได้ชื่อว่า "มัญจาคีรี" หมายความตามตัวอักษรว่า "ภูเขามัญจา" หรือ "ภูเขาเม็ง" แปลได้อีกว่า อำเภอที่ตั้งอยู่ใกล้เขาอันมีรูปดั่งเตียงหรือแท่น
พ.ศ. 2419 ได้ย้ายที่ว่าการอำเภอไปตั้งที่บ้านสวนหม่อน ตำบลสวนหม่อน
พ.ศ. 2430 ไปที่ตำบลกุดเค้า แล้วเปลี่ยนชื่อเป็น "อำเภอกุดเค้า" ตามตำบลที่ตั้ง
พ.ศ. 2481 กลับมาใช้ชื่อ "มัญจาคีรี" ดังเดิม
เมืองมัญจาคีรีหรืออำเภอมัญจาคีรี ปรากฏอยู่ในทำเนียบมณฑลอุดร กล่าวว่า เมื่อ พ.ศ. 2433 พระบาทสมเด็จพระจุลจอมเกล้าเจ้าอยู่หัวรัชกาลที่ 5 โปรดเกล้าให้ตั้งเมืองขึ้น ชื่อ เมืองมัญจาคีรี โดยมี จางวางเอกพระยาพฤติคุณธนเขม (สน สนธิสัมพันธ์)เป็นเจ้าเมืองคนแรก ของเมืองมัญจาคีรี หรือ อำเภอมัญจาคีรี เมื่อ พ.ศ. 2433-2439 เจ้าเมืองคนที่ 2 คือ พระเกษตรวัฒนา (โส สนธิสัมพันธ์)เมื่อ พ.ศ. 2439-2443 และมีปรากฏประวัติเมืองมัญจาคีรี ในหนังสือประวัติจังหวัดในประเทศไทย ในห้องสมุดของสถาบันบัณฑิตพัฒนบริหารศาสตร์ (นิด้า - กรุงเทพฯ)
การแบ่งเขตการปกครอง > การปกครองส่วนภูมิภาค

อำเภอมัญจาคีรีแบ่งพื้นที่การปกครองออกเป็น 8 ตำบล 118 หมู่บ้าน ได้แก่
การแบ่งเขตการปกครอง > การปกครองส่วนท้องถิ่น

ท้องที่อำเภอมัญจาคีรีประกอบด้วยองค์กรปกครองส่วนท้องถิ่นจำนวน 9 แห่ง ได้แก่
เทศบาลตำบลมัญจาคีรี ครอบคลุมพื้นที่บางส่วนของตำบลกุดเค้า
เทศบาลตำบลนาข่า ครอบคลุมพื้นที่ตำบลนาข่าทั้งตำบล
องค์การบริหารส่วนตำบลกุดเค้า ครอบคลุมพื้นที่ตำบลกุดเค้า (นอกเขตเทศบาลตำบลมัญจาคีรี)
องค์การบริหารส่วนตำบลสวนหม่อน ครอบคลุมพื้นที่ตำบลสวนหม่อนทั้งตำบล
องค์การบริหารส่วนตำบลหนองแปน ครอบคลุมพื้นที่ตำบลหนองแปนทั้งตำบล
องค์การบริหารส่วนตำบลโพนเพ็ก ครอบคลุมพื้นที่ตำบลโพนเพ็กทั้งตำบล
องค์การบริหารส่วนตำบลคำแคน ครอบคลุมพื้นที่ตำบลคำแคนทั้งตำบล
องค์การบริหารส่วนตำบลนางาม ครอบคลุมพื้นที่ตำบลนางามทั้งตำบล
องค์การบริหารส่วนตำบลท่าศาลา ครอบคลุมพื้นที่ตำบลท่าศาลาทั้งตำบล
โรงเรียน

โรงเรียนมัธยมศึกษา
โรงเรียนมัญจาศึกษา
โรงเรียนโคกนางามพิทยาสรรพ์
โรงเรียนเหล่าใหญ่นาข่าวิทยาคม
โรงเรียนคำแคนวิทยาคม
โรงเรียนท่าศาลาประชานุสรณ์
โรงเรียนมัธยมโพนเพ็ก
โรงเรียนประถมศึกษา
โรงเรียนอนุบาลเทศบาลตำบลมัญจาคีรี
โรงเรียนชุมชนบ้านหันมัญจาคีรี
โรงเรียนมัญจาคริสเตียน
โรงเรียนขยายโอกาส
โรงเรียนบ้านหนองแปน
ภูมิศาสตร์

อำเภอมัญจาคีรีมีแม่น้ำชีไหลผ่าน และมี "บึงกุดเค้า" เป็นบึงขนาดใหญ่ในตัวอำเภอ โดยเป็นแหล่งน้ำดิบสำหรับทำน้ำประปา
สถานที่ท่องเที่ยว

หมู่บ้านเต่า
น้ำตกห้วยเข
ภูวัด
บึงกุดเค้า
สิมโบราณที่บ้านบัว
อุทยานกล้วยไม้ป่าช้างกระ
วัดอุดมคงคาคีรีเขต(วัดหลวงปู่ผาง)
บุคคลที่มีชื่อเสียง

บุญศรี ยินดี นักแสดง
พิมศิริ  ศิริแก้ว (นักยกน้ำหนักเหรียญเงิน โอลิมปิก) (2012)
พล.ต.ต.วชิระ  ทองวิเศษ  อดีตผู้บังคับการกองปราบปราม(บก.ป) และรอง ผบช.ตำรวจภูธรภาค 4
พล.ต.ต.นรศักดิ์  เหมนิธิ  ผู้บังคับการ บก.ปทส.(ป่าไม้)
ภูมิ  สาระผล   อดีตสมาชิกสภาผู้แทนราษฎรจังหวัดขอนแก่น
พระไม้(ประยูร  ลาแสง)  แต่งเพลงชาวนาอาลัย ของวงคนด่านเกวียน อาจารย์ โรงเรียนมัญจาศึกษา
หลวงปู่ผาง จิตฺตคุตฺโต พระมหาเถราจารย์
หลวงปู่มหาโส กสฺสโป พระมหาเถราจารย์
แหล่งข้อมูลอื่น

เว็บไซต์เทศบาลตำบลนาข่า
เว็บไซต์องค์การบริหารส่วนตำบลสวนหม่อน
เว็บไซต์องค์การบริหารส่วนตำบลนางาม เก็บถาวร 2009-03-10 ที่ เวย์แบ็กแมชชีน
อำเภอดอยสะเก็ด

| อำเภอดอยสะเก็ด |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Doi Saket
สะพานแขวนเหนือเขื่อนแม่กวงอุดมธารา
คำขวัญ: หนองบัวพระเจ้าหลวง แม่กวงเขื่อนใหญ่ ห้วยฮ่องไคร้ศูนย์ศึกษา ล้วนนานาหัตถกรรม
แผนที่จังหวัดเชียงใหม่ เน้นอำเภอดอยสะเก็ด
พิกัด: 18°52′13″N 99°8′12″E﻿ / ﻿18.87028°N 99.13667°E﻿ / 18.87028; 99.13667
ประเทศ:  ไทย
จังหวัด: เชียงใหม่
พื้นที่
 • ทั้งหมด: 671.3 ตร.กม. (259.2 ตร.ไมล์)
ประชากร (2566)
 • ทั้งหมด: 77,813 คน
 • ความหนาแน่น: 115.91 คน/ตร.กม. (300.2 คน/ตร.ไมล์)
รหัสไปรษณีย์ : 50220
รหัสภูมิศาสตร์: 5005
ที่ตั้งที่ว่าการ: 130 หมู่ 3 ตำบลเชิงดอย อำเภอดอยสะเก็ด จังหวัดเชียงใหม่
 ส่วนหนึ่งของสารานุกรมประเทศไทย
ดอยสะเก็ด (ไทยถิ่นเหนือ:  (ᨯᩬ᩠ᨿᩈᨠᩮᩢ᩠ᨯ)) เป็นอำเภอหนึ่งในจังหวัดเชียงใหม่ ตั้งอยู่ทางตอนกลางของจังหวัด และเป็นอำเภอที่มีความเจริญทางเศรษฐกิจในลำดับต้นๆ ของจังหวัดเชียงใหม่ เนื่องจากเป็นเส้นทางสำคัญที่ผ่านจากจังหวัดเชียงใหม่ไปยังจังหวัดเชียงราย และเป็นที่ตั้งของเขื่อนแม่กวงอุดมธารา
ที่ตั้ง

อำเภอดอยสะเก็ดตั้งอยู่ทางตะวันออกของจังหวัดเชียงใหม่ มีอาณาเขตติดต่อกับอำเภอและจังหวัดใกล้เคียงดังนี้
ทิศเหนือ ติดต่อกับอำเภอแม่แตงและอำเภอพร้าว
ทิศตะวันออก ติดต่อกับอำเภอเวียงป่าเป้า (จังหวัดเชียงราย) และอำเภอเมืองปาน (จังหวัดลำปาง)
ทิศใต้ ติดต่อกับอำเภอแม่ออนและอำเภอสันกำแพง
ทิศตะวันตก ติดต่อกับอำเภอสันทราย
การแบ่งเขตการปกครอง > การปกครองส่วนภูมิภาค

อำเภอดอยสะเก็ดแบ่งพื้นที่การปกครองออกเป็น 14 ตำบล 112 หมู่บ้าน ได้แก่
| ลำดับที่ | อักษรไทย | อักษรโรมัน | จำนวนหมู่บ้าน | ประชากรทั้งหมด (พ> ศ. 2566) | ประชากรแยกตามส่วนท้องถิ่น (พ> ศ. 2566) | ประชากรแยกตามส่วนท้องถิ่น (พ> ศ. 2566) |
| --- | --- | --- | --- | --- | --- | --- |
| 1. | เชิงดอย | Choeng Doi | 13 | 11,825 | 3,866 7,959 | (ทต. ดอยสะเก็ด) (ทต. เชิงดอย) |
| 2. | สันปูเลย | San Pu Loei | 15 | 18,206 | 18,206 | (ทต. สันปูเลย) |
| 3. | ลวงเหนือ | Luang Nuea | 10 | 6,041 | 80 5,961 | (ทต. ดอยสะเก็ด) (ทต. ลวงเหนือ) |
| 4. | ป่าป้อง | Pa Pong | 8 | 4,565 | 88 4,477 | (ทต. ดอยสะเก็ด) (ทต. ป่าป้อง) |
| 5. | สง่าบ้าน | Sa-nga Ban | 5 | 2,045 | 2,045 | (ทต. สง่าบ้าน) |
| 6. | ป่าลาน | Pa Lan | 6 | 2,271 | 2,271 | (ทต. สง่าบ้าน) |
| 7. | ตลาดขวัญ | Talat Khwan | 6 | 4,428 | 4,428 | (ทต. ตลาดขวัญ) |
| 8. | สำราญราษฎร์ | Samran Rat | 8 | 4,219 | 4,219 | (ทต. สำราญราษฎร์) |
| 9. | แม่คือ | Mae Khue | 6 | 6,561 | 6,561 | (ทต. แม่คือ) |
| 10. | ตลาดใหญ่ | Talat Yai | 5 | 3,452 | 3,452 | (ทต. ตลาดใหญ่) |
| 11. | แม่ฮ้อยเงิน | Mae Hoi Ngoen | 6 | 3,488 | 3,488 | (ทต. แม่ฮ้อยเงิน) |
| 12. | แม่โป่ง | Mae Pong | 10 | 5,538 | 5,538 | (ทต. แม่โป่ง) |
| 13. | ป่าเมี่ยง | Pa Miang | 6 | 3,406 | 3,406 | (ทต. ป่าเมี่ยง) |
| 14. | เทพเสด็จ | Thep Sadet | 8 | 1,768 | 1,768 | (อบต. เทพเสด็จ) |
| รวม | รวม | รวม | 112 | 77,813 | 76,045 (เทศบาล) 1,768 (อบต.) | 76,045 (เทศบาล) 1,768 (อบต.) |
การแบ่งเขตการปกครอง > การปกครองส่วนท้องถิ่น

ท้องที่อำเภอดอยสะเก็ดประกอบด้วยองค์กรปกครองส่วนท้องถิ่น 14 แห่ง ได้แก่
เทศบาลตำบลดอยสะเก็ด ครอบคลุมพื้นที่บางส่วนของตำบลเชิงดอย ตำบลลวงเหนือ และตำบลป่าป้อง
เทศบาลตำบลสง่าบ้าน ครอบคลุมพื้นที่ตำบลสง่าบ้านและตำบลป่าลานทั้งตำบล
เทศบาลตำบลสันปูเลย ครอบคลุมพื้นที่ตำบลสันปูเลยทั้งตำบล
เทศบาลตำบลลวงเหนือ ครอบคลุมพื้นที่ตำบลลวงเหนือ (นอกเขตเทศบาลตำบลดอยสะเก็ด)
เทศบาลตำบลแม่โป่ง ครอบคลุมพื้นที่ตำบลแม่โป่งทั้งตำบล
เทศบาลตำบลเชิงดอย ครอบคลุมพื้นที่ตำบลเชิงดอย (นอกเขตเทศบาลตำบลดอยสะเก็ด)
เทศบาลตำบลตลาดใหญ่ ครอบคลุมพื้นที่ตำบลตลาดใหญ่ทั้งตำบล
เทศบาลตำบลแม่ฮ้อยเงิน ครอบคลุมพื้นที่ตำบลแม่ฮ้อยเงินทั้งตำบล
เทศบาลตำบลป่าเมี่ยง ครอบคลุมพื้นที่ตำบลป่าเมี่ยงทั้งตำบล
เทศบาลตำบลป่าป้อง ครอบคลุมพื้นที่ตำบลป่าป้อง (นอกเขตเทศบาลตำบลดอยสะเก็ด)
เทศบาลตำบลสำราญราษฎร์ ครอบคลุมพื้นที่ตำบลสำราญราษฎร์ทั้งตำบล
เทศบาลตำบลแม่คือ ครอบคลุมพื้นที่ตำบลแม่คือทั้งตำบล
เทศบาลตำบลตลาดขวัญ ครอบคลุมพื้นที่ตำบลตลาดขวัญทั้งตำบล
องค์การบริหารส่วนตำบลเทพเสด็จ ครอบคลุมพื้นที่ตำบลเทพเสด็จทั้งตำบล
สถาบันการศึกษา

อำเภอดอยสะเก็ด มีสถาบันอุดมศึกษาตั้งอยู่ในพื้นที่ 1 แห่ง คือ มหาวิทยาลัยเทคโนโลยีราชมงคลล้านนา ตั้งอยู่ที่ถนนเลียบคลองชลประทาน ตำบลป่าป้อง ซึ่งเริ่มเปิดทำการเรียนการสอนในปี พ.ศ. 2551 ในระดับประกาศนียบัตรวิชาชีพ (ปวช.) และยังเป็นพื้นที่ที่รองรับการขยายตัวของมหาวิทยาลัย เพื่อเป็นสำนักงานอธิการบดีของมหาวิทยาลัยอีกด้วย
นอกจากนั้นแล้วอำเภอดอยสะเก็ด ยังมีโรงเรียนมัธยมศึกษาประจำอำเภอ คือ โรงเรียนดอยสะเก็ดวิทยาคม และโรงเรียนในสังกัดสำนักงานเขตพื้นที่การศึกษาประถมศึกษาเชียงใหม่ เขต 1 ดังนี้
โรงเรียนบ้านเชิงดอย (ดอยสะเก็ดศึกษา)
โรงเรียนชลประทานผาแตก
โรงเรียนบ้านป่าไม้แดง
โรงเรียนบ้านป่าป้อง
โรงเรียนบ้านตลาดขี้เหล็ก
โรงเรียนบ้านแม่คือ
สถานที่สำคัญ

วัดพระธาตุดอยสะเก็ด พระอารามหลวง ได้รับอนุญาตให้ตั้งเป็นวัดเมื่อปี พ.ศ. 2155
ศูนย์ศึกษาการพัฒนาห้วยฮ่องไคร้อันเนื่องมาจากพระราชดำริ
เขื่อนแม่กวงอุดมธารา
สะพานแขวนเขื่อนแม่กวง สะพานข้ามช่องแคบเขื่อนแม่กวงอุดมธารากับบ้านป่าสักงาม อ.ดอยสะเก็ด ที่เพิ่งเปิดให้ใช้บริการมาไม่นานนี้นั่นเอง ซึ่งที่นี่จะมีหมู่บ้านเล็กๆ ชื่อว่า บ้านป่าสักงาม เคยถูกตัดขาดจาก ถนนสายหลัก ทำให้ต้องเดินทางโดยวิธีใช้เรือมามากกว่า 41 ปี การสร้างสะพานแขวนนี้จะทำให้ชีวิตของคนที่นี่สะดวกขึ้น โดยสะพานนี้สามารถใช้เดินทางสัญจรได้เฉพาะรถจักรยานหรือจักรยานยนต์เท่านั้น
วัดสันปูเลยสะหลีเวียงแก้ว
หนองบัวพระเจ้าหลวง ตั้งอยู่ที่ตำยบลเชิงดอย อำเภอดอยสะเก็ด มีเนื้อที่ 102 ไร่ เป็นหนองน้ำธรรมชาติ อีกทั้งยังเคยมีนกเป็ดน้ำอาศัยอยู่ เป็นจำนวนมาก ที่นี่ยังเคยเป็นที่รับเสด็จพระบาทสมเด็จพระเจ้าอยู่หัวและสมเด็จพระนางเจ้าพระบรมราชินีนาถ เมื่อวันที่ 5 มกราคม พ.ศ. 2505 เมื่อทั้งสองพระองค์พร้อมด้วยสมเด็จพระราชินีประเทศเดนมาร์ค เสด็จทรงประทับลงเรือยาวที่หนองบัวแห่งนี้
มหาวิทยาลัยเทคโนโลยีราชมงคลล้านนา วิทยาเขตดอยสะเก็ด
วัดพระธาตุดอยกู่ (ครูบาศรีวิชัย)
โป่งน้ำร้อน
บ้านปางแดง
น้ำตกห้วยหม้อ
น้ำตกป่าสัก
วัดพระบาทปางแฟน
สวนรุกขชาติดงเย็น
น้ำตกห้วยผาตีน
สวนพฤกษศาสตร์ทวีชล
เขื่อนแม่กวงอุดมธารา
ม.ราชมงคลล้านนา ดอยสะเก็ด
อนุวัต เฟื่องทองแดง

| อนุวัต เฟื่องทองแดง |
| --- | --- |
อนุวัต ขณะทำงานเป็นผู้ประกาศข่าวให้กับช่อง 7 ในทำเนียบรัฐบาล 13 กุมภาพันธ์ 2553
เกิด: 3 สิงหาคม พ.ศ. 2519 (48 ปี) จังหวัดปทุมธานี ประเทศไทย
ชื่ออื่น: หนุ่ม
อาชีพ: ผู้ประกาศข่าว, พิธีกร
ตัวแทน: ไอทีวี (พ.ศ. 2542–2551)  ทีไอทีวี (พ.ศ. 2550–2551) ไทยพีบีเอส (พ.ศ. 2551) ช่อง 7 HD (พ.ศ. 2551–2565) ช่องวัน 31 (พ.ศ. 2565 – ปัจจุบัน)
ผลงานเด่น: เช้าด่วนเด็ด 7 สี (พ.ศ. 2551–2552) เช้าข่าว 7 สี (พ.ศ. 2552–2557) สนามข่าว 7 สี (พ.ศ. 2557–2565) สนามข่าวบันเทิง (พ.ศ. 2558–2564) อนุวัตจัดให้ (พ.ศ. 2555–2565)
รางวัล: รางวัลนาฏราช ครั้งที่ 6 สาขา ผู้ประกาศข่าวยอดเยี่ยม  จากรายการ ห้องข่าว 7 สี    พ.ศ. 2556
อนุวัต เฟื่องทองแดง (เกิดวันที่ 3 สิงหาคม พ.ศ. 2519) ชื่อเล่น หนุ่ม เป็นผู้ประกาศข่าวและพิธีกรชายชาวไทย โดยปัจจุบันอนุวัตเป็นผู้ประกาศข่าวทางช่องวัน 31 ในนามสำนักข่าววันนิวส์
ประวัติ

อนุวัตเกิดเมื่อวันที่ 3 สิงหาคม พ.ศ. 2519 เกิดที่ตำบลบึงน้ำรักษ์ อำเภอธัญบุรี จังหวัดปทุมธานี เป็นบุตรของนายไพศาล และนางสำราญ เฟื่องทองแดง มีพี่น้องร่วมกัน 5 คน สำเร็จการศึกษาระดับปริญญาตรีจากคณะนิเทศศาสตร์ มหาวิทยาลัยรังสิต
ประวัติ > การทำงาน

อนุวัตเริ่มสู่วงการสื่อจากการเป็นผู้ประกาศข่าว และได้รับโอกาสเข้าทำงานครั้งแรก โดยเป็นเจ้าหน้าที่ที่บริษัทแปซิฟิค ซึ่งสมเกียรติ อ่อนวิมล เป็นเจ้าของร่วมกับปีย์ มาลากุล ณ อยุธยา ภายหลังอนุวัตได้รับโอกาสเป็นผู้สื่อข่าวภาคสนามของสถานีโทรทัศน์ไอทีวี เป็นเวลา 8 ปี จากนั้นได้ลงนามสัญญาเป็นผู้ประกาศข่าวและพิธีกรในสังกัดสถานีโทรทัศน์สีกองทัพบกช่อง 7 (ปัจจุบันคือช่อง 7HD) และมีผลงานเป็นผู้ประกาศข่าวรายการสนามข่าว 7 สี คอลัมน์ "อนุวัตจัดให้" และสนามข่าวบันเทิง นอกจากนี้ยังได้รับโอกาสให้เป็นพิธีกรร่วมในรายการเกมแจกเงิน The Money Drop Thailand ซึ่งออกอากาศทางช่อง 7HD ร่วมกับวราวุธ เจนธนากุล โดยอนุวัตเป็นพิธีกรในช่วง "เงินด่วน" และ "อยากเล่นต้องร้อง" ก่อนที่ในปี พ.ศ. 2565 จะย้ายมาเป็นผู้ประกาศข่าวในสังกัดช่องวัน 31 ในนามสำนักข่าววันนิวส์
ผลงานผู้ประกาศข่าว > ปัจจุบัน

ผู้ประกาศข่าวรายการ ข่าวเย็นช่องวัน คู่กับ วีณารัตน์ เลาหภคกุล, ศรีสุภางค์ ธรรมาวุธ, บัญชา แข็งขัน และ ลิลลี่ แม็คกร๊าธ วันจันทร์ - วันศุกร์ เวลา 16:25 - 18:00 น. ทางช่องวัน 31 ในนามสำนักข่าววันนิวส์
พิธีกรรายการ อนุวัตทั่วไทย วันเสาร์ 10:00 - 10:30 น. ทางช่องวัน 31 ในนามสำนักข่าววันนิวส์
ผู้ประกาศข่าวรายการ ข่าวแหกโค้ง วันจันทร์ - วันพฤหัสบดี เวลา 19.00 น. - 20.15 น. คู่กับ สมพล ปิยะพงศ์สิริ, ปาจรีย์ ณ นคร และ กัญญารัตน์ พิมพ์สวัสดิ์ ทางช่อง GMM25 ในนามสำนักข่าววันนิวส์
ผลงานผู้ประกาศข่าว > ผลงานผู้ประกาศข่าวในอดีต

ผู้ประกาศข่าวทางช่องไอทีวีและทีไอทีวี
ผู้ประกาศข่าวทางช่องไทยพีบีเอส
ผู้ประกาศข่าวรายการ เช้าด่วนเด็ด 7 สี ทางช่อง 7HD
ผู้ประกาศข่าวรายการ เช้าข่าว 7 สี ทางช่อง 7HD
พิธีกรรายการ อนุวัตจัดให้ ทางช่อง 7HD
ผู้ประกาศข่าว ช่วง สนามข่าวบันเทิง ทางช่อง 7HD
ผู้ประกาศข่าวรายการ สนามข่าว 7 สี ทางช่อง 7HD
ผู้ประกาศข่าวรายการ ข่าวเที่ยงช่องวัน ทางช่องวัน 31 ในนามสำนักข่าววันนิวส์
ผู้ประกาศข่าวรายการ เช้าวันใหม่ และ ข่าวเช้าช่องวัน ทางช่องวัน 31 ในนามสำนักข่าววันนิวส์
รางวัล

รางวัลนาฏราช ครั้งที่ 6 สาขา ผู้ประกาศข่าวยอดเยี่ยม จากรายการ
แหล่งข้อมูลอื่น

อนุวัต เฟื่องทองแดง ที่อินสตาแกรม
หนุ่ม อนุวัต ผู้ประกาศข่าวสังกัดช่อง7HD
ทางด่วนในประเทศกัมพูชา

| โครงข่ายทางด่วนของประเทศกัมพูชา |
| --- | --- |
 ป้ายหมายเลขของทางด่วนพนมเปญ–บาเว็ต และทางด่วนพนมเปญ–พระสีหนุ
ข้อมูลของระบบ
บำรุงรักษาโดย กระทรวงโยธาธิการและการขนส่ง
ระยะทาง: 190.6 กิโลเมตร (2022) (118.4 ไมล์)
ทางด่วนในประเทศกัมพูชา ในปัจจุบันประกอบด้วยทางด่วนที่เปิดให้บริการแล้ว 1 สาย อยู่ระหว่างการก่อสร้าง 1 สาย และอีก 1 สายอยู่ในระหว่างการศึกษาความเป็นไปได้ รัฐบาลได้ตั้งเป้าหมายในการพัฒนาโครงข่ายทางด่วนไว้ 3 ประการ ได้แก่
บูรณาการระดับภูมิภาคกับประเทศเพื่อนบ้าน
เชื่อมโยงพนมเปญกับเมืองอื่น ๆ เพื่อให้ได้รับประโยชน์จากการพัฒนา
ปรับปรุงการขนส่งในประเทศกัมพูชา ลดความแออัด และเพื่อให้มีถนนที่เหมาะสมกับรถบรรทุกหนักมากขึ้น
ทางด่วนพนมเปญ–พระสีหนุ

ดูเพิ่ม: ทางด่วนพนมเปญ–พระสีหนุ
ทางด่วนสายแรกคือ ทางด่วนพนมเปญ–พระสีหนุ ได้รับทุนสนับสนุนจากบริษัท China Road and Bridge Corporation [en; zh] มูลค่า 2 พันล้านดอลลาร์สหรัฐ ภายใต้สัญญาก่อสร้าง-ดำเนินการ-ถ่ายโอน (build-operate-transfer หรือ BOT)
ทางด่วนสายนี้ประกอบด้วยทิศทางละ 2 ช่องจราจร รวม 4 ช่องจราจร และมีการจำกัดความเร็วไว้ที่ 120 กิโลเมตรต่อชั่วโมง (75 ไมล์ต่อชั่วโมง) สำหรับยานพาหนะขนาดเล็ก 100 กิโลเมตรต่อชั่วโมง (62 ไมล์ต่อชั่วโมง) สำหรับรถบรรทุกสองเพลา รถประจำทาง และรถจักรยานยนต์ และ 80 กิโลเมตรต่อชั่วโมง (50 ไมล์ต่อชั่วโมง) สำหรับรถบรรทุกตู้คอนเทนเนอร์ และกำหนดความเร็วขั้นต่ำไว้ที่ 60 กิโลเมตรต่อชั่วโมง (37 ไมล์ต่อชั่วโมง) สำหรับยานพาหนะทุกชนิด ซึ่งจะทำให้ระยะเวลาการเดินทางระหว่างพนมเปญกับพระสีหนุลดลงครึ่งหนึ่งจาก 6 ชั่วโมง
ทางด่วนสายนี้เปิดทดลองให้บริการโดยไม่เสียค่าผ่านทาง 1 เดือน ตั้งแต่วันที่ 1 ตุลาคม ค.ศ. 2022 ถึงวันที่ 31 ตุลาคม ค.ศ. 2022
ทางด่วนพนมเปญ–บาเว็ต

เมื่อวันที่ 9 พฤศจิกายน ค.ศ. 2022 สมเด็จฮุนเซน นายกรัฐมนตรีกัมพูชา และหลี่ เค่อเฉียง นายกรัฐมนตรีสาธารณรัฐประชาชนจีน ได้ลงนามในบันทึกความเข้าใจเพื่อสร้างทางด่วนพนมเปญ–บาเว็ต ระยะทาง 138 กิโลเมตร
ทางด่วนสายที่ 2 สายพนมเปญ–บาเว็ต อยู่ระหว่างการศึกษาและวางแผนโดยบริษัท China Road and Bridge Corporation [en; zh] และคาดว่าจะเริ่มก่อสร้างได้ในเดือนมิถุนายน ค.ศ. 2023 ทางด่วนสายนี้จะมีความยาว 138 กิโลเมตร กว้าง 25.5 เมตร ประกอบด้วย 4 ช่องจราจร (ทิศทางละ 2 ช่องจราจร)
ทางด่วนพนมเปญ–บาเว็ต คาดว่าจะช่วยส่งเสริมการขนส่งและการนำเข้า-ส่งออกระหว่างกัมพูชาและเวียดนาม ลดต้นทุนและระยะเวลาการขนส่งระหว่างทั้งสองประเทศ
เมื่อวันที่ 7 มิถุนายน ค.ศ. 2023 สมเด็จฮุนเซนได้ประกาศอย่างเป็นทางการและเป็นประธานในพิธีวางศิลาฤกษ์ทางด่วนพนมเปญ–บาเว็ต ระยะทาง 135.10 กิโลเมตร การก่อสร้างทางด่วนสายนี้จะดำเนินการโดยบริษัท China Road and Bridge Corporation โดยมีกำหนดเวลาการก่อสร้าง 48 เดือน และมีกำหนดแล้วเสร็จใน ค.ศ. 2027
ทางด่วนพนมเปญ–เสียมราฐ–ปอยเปต

เมื่อวันที่ 28 มีนาคม ค.ศ. 2023 กระทรวงโยธาธิการและการขนส่งของกัมพูชา ได้ประกาศในจดหมายถึงหน่วยงานระดับจังหวัดที่เกี่ยวข้องเกี่ยวกับการศึกษาความเป็นไปได้ของทางด่วนพนมเปญ–เสียมราฐ การประกาศดังกล่าวได้รับการตอบรับอย่างดีจากสาธารณชน เนื่องจากเสียมราฐเป็นหนึ่งในสถานที่ท่องเที่ยวยอดนิยมของชาวกัมพูชา และทางหลวงแผ่นดินหมายเลข 6 ปัจจุบันเป็นถนนที่มีการจราจรหนาแน่นที่สุดสายหนึ่งในประเทศกัมพูชา เนื่องจากมีเส้นทางผ่านจังหวัดที่มีประชากรจำนวนมาก เช่น จังหวัดกำปงจาม จังหวัดกำปงธม และจังหวัดเสียมราฐ
ควบคู่ไปกับการเป็นประธานในพิธีวางศิลาฤกษ์สำหรับทางด่วนพนมเปญ–บาเว็ต สมเด็จฮุนเซนยังได้ประกาศถึงความเป็นไปได้ของทางด่วนพนมเปญ–เสียมราฐ–ปอยเปต ซึ่งเป็นโครงการขนาดใหญ่ที่คาดว่าจะมีมูลค่าประมาณ 4 พันล้านดอลลาร์ โครงการทางด่วนพนมเปญ–เสียมราฐ–ปอยเปต เป็นโครงการทางด่วนสายที่ 3 ของกัมพูชาที่จะผ่าน 5 จังหวัดหลัก ได้แก่ พนมเปญ จังหวัดกันดาล จังหวัดกำปงจาม จังหวัดกำปงธม และจังหวัดเสียมราฐ โดยมีระยะทางรวมประมาณ 400 กิโลเมตร
รายชื่อ

| หมายเลข | ป้าย | ชื่อ | ชื่อภาษาเขมร | เริ่มต้น | สิ้นสุด | ระยะทาง | เริ่มก่อสร้าง | สถานะการดำเนินงาน |
| --- | --- | --- | --- | --- | --- | --- | --- | --- |
| E1 |  | ทางด่วนพนมเปญ–บาเว็ต | ផ្លូវល្បឿនលឿនភ្នំពេញ-បាវិត | พนมเปญ | บาเว็ต | 138 กิโลเมตร (86 ไมล์) | มิถุนายน ค.ศ. 2023 | เริ่มก่อสร้างมิถุนายน ค.ศ. 2023 |
| E4 |  | ทางด่วนพนมเปญ–พระสีหนุ | ផ្លូវល្បឿនលឿនភ្នំពេញ-ព្រះសីហនុ | พนมเปญ | พระสีหนุ | 190.6 กิโลเมตร (118.4 ไมล์) | มีนาคม ค.ศ. 2019 | เปิดให้บริการตุลาคม ค.ศ. 2022 |
| E6 |  | ทางด่วนพนมเปญ–เสียมราฐ–ปอยเปต | ផ្លូវល្បឿនលឿនភ្នំពេញ-សៀមរៀប-ប៉ោយប៉ែត | พนมเปญ | ปอยเปต | ประมาณ 400 กิโลเมตร (248.5 ไมล์) | รอการพิจารณา | อยู่ระหว่างการศึกษารายละเอียด เริ่มศึกษามิถุนายน ค.ศ. 2023 |
ดูเพิ่ม

การขนส่งในประเทศกัมพูชา
China Road and Bridge Corporation [en; zh]
พระครูปลัดสุวัฒนโพธิคุณ (สมชาย ฐานวุฑฺโฒ)

| พระครูปลัดสุวัฒนโพธิคุณ (สมชาย ฐานวุฑฺโฒ ปธ> 3).ส่วนบุคคล |
| --- | --- |
เกิด: 15 พฤศจิกายน พ.ศ. 2504 (63 ปี)
นิกาย: มหานิกาย
ตำแหน่งชั้นสูง
ที่อยู่: วัดพระธรรมกายโตเกียว 
อุปสมบท: 2 มิถุนายน พ.ศ. 2528
พรรษา: 39
ตำแหน่ง: ผู้ช่วยเจ้าอาวาสวัดพระธรรมกาย ดูแลงานการศึกษาและเผยแผ่ธรรมะ เจ้าอาวาสวัดพระธรรมกายโตเกียว ประเทศญี่ปุ่น อธิการบดีมหาวิทยาลัยธรรมกาย แคลิฟอร์เนีย ผู้อำนวยการศูนย์พุทธศาสตร์ศึกษา DCI
พระครูปลัดสุวัฒนโพธิคุณ ฉายา ฐานวุฑโฒ นามเดิม ดร.สมชาย วัชรศรีโรจน์ เป็นพระครูปลัดมีราชทินนาม ฐานานุกรมพระราชาคณะเจ้าคณะรองชั้นหิรัญบัฏในพระมหาโพธิวงศาจารย์,ผู้ช่วยเจ้าอาวาสวัดพระธรรมกาย, เจ้าอาวาสวัดพระธรรมกายโตเกียว ประเทศญี่ปุ่น, อธิการบดีมหาวิทยาลัยธรรมกายแคลิฟอร์เนีย, ผู้อำนวยการศูนย์พุทธศาสตร์ศึกษา DCI
ประวัติ

พระครูปลัดสุวัฒนโพธิคุณ เกิดเมื่อวันพุธที่ 15 พฤศจิกายน พ.ศ. 2504 ที่จังหวัดจังหวัดนราธิวาส จากนั้นในปี พ.ศ. 2514 ครอบครัวของท่านได้ย้ายไปอยู่ที่จังหวัดสกลนคร และเข้ามาศึกษาต่อในกรุงเทพมหานครในปี พ.ศ. 2520
พระครูปลัดสุวัฒนโพธิคุณ ผู้ก่อตั้งวัดไทยในโตเกียว โอซากะ นางาโนะ โทจิงิ คานากาวะ อิบารากิ และไซตามะ ประเทศญี่ปุ่น